
RAPORT DE SPECIALITATE 
privind prelungirea pe o perioadă de 3 ani a contractelor de închiriere  nr.1598/2017 și nr.1600/2017 a spațiilor SAD.2 și SAD.3 , situate în imobilul din Timișoara,str. Dacilor ,nr.8 , încheiate cu SC FLD PROFESSIONAL SRL 

Prin cererea înregistrată cu numărul CT 2020-000431/29.01.2020, SC FLD PROFESSIONAL SRL , reprezentată de administratorul acesteia Dl . David Florin –Cosmin  , solicită prelungirea contractului de închiriere nr.1598/02.05.2017, având ca obiect spațiul identificat drept SAD.2 și prelungirea contractului de închiriere nr.1600/02.05.2017 având ca obiect spațiul identificat drept SAD.3 , ambele spații fiind situate în imobilul situat în Timișoara ,str. Dacilor ,nr.8  .
Contractele de închiriere nr.1598/02.05.2017 și nr.1600/02.05.2017 , expiră la data de 01.05.2020 , chiriașul FLD PROFESSIONAL SRL depunând cererea de prelungire în termenul legal stabilit și având achitate la zi obligațiile bugetare .
Spațiul cu altă destinație SAD.2, cu suprafața de 44,14 m.p constituie  obiectul contractului de închiriere nr.1598/02.05.2017 și  este situat în Timişoara, str. Dacilor , nr.8, fiind identificat cu CF individual 400419-C1-U10, în proprietatea Statului Român prin Consiliul Local  al Municipiului Timișoara  ,  la parter în corpul A, compus din 3 încăperi cu 1,24% pc gen. și 8,37% pc corp A și 176,54/3972 m.p teren , fiind  înregistrat în evidența patrimonială a Municipiului Timișoara cu numărul de inventar 1339   și valoarea de inventar 75.876 lei .
Spațiul cu altă destinație SAD.3, cu suprafața de 86,71 m.p constituie  obiectul contractului de închiriere nr.1600/02.05.2017 și este situat la parterul imobilului în Timişoara, str. Dacilor , nr.8, fiind identificat cu CF individual 400419-C1-U10, în proprietatea Statului Român prin Consiliul Local  al Municipiului Timișoara  în corpul A, compus din 4 încăperi cu 2,44% pc gen. și 16,44% pc corp A și 97,01/3972 m.p teren, fiind  înregistrat în evidența patrimonială a Municipiului Timișoara cu numărul de inventar 1339   și valoarea de inventar 222.915 lei
În şedinţa din data de 06.02.2020 a Comisiei de Analiză a Spaţiilor cu Altă Destinaţie decât aceea de Locuinţă situate în imobile proprietatea Primăriei Timişoara precum şi în proprietatea Statului Român aflate în administrarea Consiliului Local al Municipiului Timişoara înfiinţată prin HCLMT nr. 12/26.06.2012 şi modificată prin HCLMT nr.549/24.10.2018, analizîndu-se solicitarea cu numărul CT 2020-000431/29.01.2020 a  SC FLD PROFESSIONAL SRL,  comisia a hotărât prelungirea contractelor de închiriere numerele 1598/02.05.2017 și 1600/02.05.2017  încheiat cu SC FLD PROFESSIONAL SRL , pe o perioadă de 3 ani, respectiv de la  data de 02.05.2020  până la data 02.05.2023.
	Situaţia spaţiilor  cu altă destinaţie SAD.2 și SAD.3 situate în Timişoara, str. Dacilor nr.8 a fost verificată prin adresele :
- CT2020-431/11.02.20200 a Compartimentul Administrare Fond Funciar;
- CT2020-431/11.02.2020 a Serviciului Juric; 
- CT2018-000431/10.02.2020- 345/11.02.2020 a  Biroul Clădiri Terenuri I Est;  



În conformitate cu  art.129 alin.(1) și  (2) lit. c) din Ordonanţa de Urgenţă a Guvernului nr. 57/2019, privind Codul administrativ;
            În temeiul  art. 139 alin 3 lit. g) din Ordonaţa  de Urgenţă a Guvernului  nr. 57/2019,privind Codul administrativ;  
Având  în vedere cele menționate  precum și  prevederile legale enunțate , apreciem faptul că Proiectul de hotărâre privind privind prelungirea pe o perioadă de 3 ani a contractelor de închiriere  nr.1598/2017 și nr.1600/2017 a spațiilor SAD.2 și SAD.3 situate în imobilul din Timișoara Dacilor ,nr.8 , încheiate cu SC FLD PROFESSIONAL SRL , îndeplineşte condiţiile  pentru a fi supus dezbaterii și apobării în ședința de plen a  Consiliului Local al Municipiului Timişoara .

